מונסתיר

מונסתיר (בערבית: منستير, מתוך המילה היוונית μοναστήριον, "מנזר") היא עיר בתוניסיה, בירת מחוז מונסתיר באזור המרכזי-מזרחי במדינה, הסאחל (אנ'). העיר נמצאת 20 קילומטרים מדרום לסוסה ו-162 קילומטרים מדרום לבירת המדינה, תוניס. מונסתיר החלה כנמל דייגים, והפכה בהמשך לעיר תיירותית משגשגת. מונסתיר היא חצי אי המוקף על ידי הים התיכון משלושה צדדים. מדרום לחצי האי שוכן מפרץ מונסתיר שנמתח עד כף ראס דימס. במונסתיר נופים מגוונים - חופים סלעיים וחוליים ורכס צוקים באורך שישה קילומטרים. מונסתיר הוקמה על הריסות העיר הפיניקית "ראש-פנת" (כף הפינה), שהפכה לעיר הרומית רוספינה (אנ') המוזכרת אצל סטראבון. בעיר נמצא מגדל ההגנה (ריבאט) של מונסתיר, ששימש בעבר כדי לאתר ספינות אויב ביזנטיות. מגדל ההגנה של מונסתיר היה במהלך שנות השבעים של המאה העשרים אחד מאתרי הצילום של הסרט בריאן כוכב עליון. העיר נמצאת בתוואי קו המטרו החשמלי של אזור הסאחל. מהעיר פועלים קוי אוטובוס לתוניס. נמל התעופה הבינלאומי חביב בורגיבה – מונסתיר משרת טיסות מרוב מדינות מערב אירופה. מונסתיר שוכנת באזור בעל אקלים ים-תיכוני עם קיץ חם (Csa). החורפים באזור מתונים ויש מיעוט של משקעים. האקלים באזור מתון הרבה יותר מהאזורים הפנימיים של תוניסיה, שארבעים אחוזים ממנה הם חלק ממדבר סהרה. הטמפרטורה הממוצעת במהלך היום בחודשי הקיץ (יוני, יולי, אוגוסט) היא כ-30 מעלות, ובחודשי החורף (דצמבר, ינואר, פברואר) היא עומדת על כ-15 מעלות. הכלכלה בעיר מתחלקת לשני סקטורים עיקריים: חקלאות ותיירות. שמונים ושישה אחוזים מהאדמה באזור משמשים לחקלאות, ומאות אלפי טונות של תוצרת חקלאית מיוצרים באזור מדי שנה, מיוצאים למדינות אחרות ונמכרים בשוק התוניסאי. סקטור התיירות גם הוא מרכזי מאוד בכלכלת העיר, בה קיימים יותר מחמישים מלונות ואליה מגיעים רבבות תיירים בשנה על מנת לראות את הריבאט, את המסגד הגדול, את מאוזוליאום בורגיבה, את השוק, את האיים הסמוכים ואת החופים. למונסתיר נמל תעופה בינלאומי, תחנת רכבת ומטרו המחבר אותה לסוסה ולמהדיה הסמוכות. מלונות במונסתיר חביב בורגיבה (1903–2000) - נשיא תוניסיה הראשון, מונצח בעיר בדרכים שונות בהן נמל התעופה, תחנת המטרו בעיר ומאוזוליאום. האדי נוירה (1911–1993) - ראש ממשלת תוניסיה השני. מוחמד מזאלי (1925–2010) - ראש ממשלת תוניסיה השלישי. ג'אווהר מנארי (1976–) - כדורגלן תוניסאי. חמזה יונס (1986–) - כדורגלן תוניסאי. אלו הן הערים התאומות של מונסתיר: טג'יקיסטן דושנבה, טג'יקיסטן טורקיה מניסה, טורקיה גרמניה מינסטר, גרמניה צרפת סנט אטיין, צרפת מרוקו תטואן, מרוקו אלג'יריה תיזי ווזו, אלג'יריה מדיה וקבצים בנושא מונסתיר בוויקישיתוף אתר האינטרנט הרשמי של מונסתיר אתר האינטרנט הרשמי של מונסתיר על קהילת יהודי מונסתיר באתר בית התפוצות USMonastir.com, האתר הרשמי של קבוצת הספורט המקומית Photo gallery of the city of Monastir by French naval intelligence in 1924 מונסתיר, באתר אנציקלופדיה בריטניקה (באנגלית) מונסטיר (תוניסיה), דף שער בספרייה הלאומית סטראבון, גאוגרפיקה, 17.3.12 "Les normales climatiques en Tunisie entre 1981 2010" (בצרפתית). Ministère du Transport. אורכב מ-המקור ב-19 בדצמבר 2019. נבדק ב-3 בינואר 2020. {{cite web}}: (עזרה) "Données normales climatiques 1961-1990" (בצרפתית). Ministère du Transport. אורכב מ-המקור ב-21 בדצמבר 2019. נבדק ב-3 בינואר 2020. {{cite web}}: (עזרה) "Les extrêmes climatiques en Tunisie" (בצרפתית). Ministère du Transport. אורכב מ-המקור ב-21 בדצמבר 2019. נבדק ב-3 בינואר 2020. {{cite web}}: (עזרה) Monastir : présentation et chiffre clés, Tanitjobs.com (בצרפתית) "العلاقات الخارجية و المدن المتوأمة". commune-monastir.gov.tn (בערבית). Monastir. נבדק ב-2021-01-19.